钦定古今图书集成/理学汇编/文学典/第123卷 > 《与陆傪书》前人
## 钦定古今图书集成/理学汇编/文学典/第123卷 > 《与陆傪书》前人

李观之文章如此，官止于太子校书郎，年止于二十
九，虽有名于时俗，其率深知其至者果谁哉？信乎天
地鬼神之无情于善人而不罚罪也。甚矣，为善者将
安所归乎？翱书其人，赠于兄，赠于兄，盖思君子之知
我也。与李观平生不得往来，及其死也，则见其文。尝

下笔时，复得咏其文，则观也虽不永年，亦不甚远于
扬子云矣。书苦雨之辞既，又思我友韩愈，“非兹世之
文，古之文也；非兹世之人，古之人也。”其词与其意适，
则孟轲既没，亦不见有过于斯者。当下笔时，如他人
疾书之，写诵之，不是过也。其词乃能如此。当书一章，
曰《获麟词》，其他亦可以类知也。穷愁不能无述，适有
书寄弟正辞，及其终，亦自觉不甚下。寻常之所为者，
亦以赠焉。亦惟读观愈之词，冀一详焉。翱再拜。